Author: Elena Malíková
Last saved by: user
Company: HP

Správa zo zahraničnej pracovnej cesty
1. Účastníci ZPC
Meno:						Ladislav Križan,  PhD.
Vysielajúca organizácia MŠVVaŠ SR:	Ministerstvo školstva, vedy, výskumu a športu SR, sekcia štátnej starostlivosti o šport
						Stromová 1, 813 30 Bratislava
Pracovné zaradenie:		generálny riaditeľ sekcie 
Znalosť jazykov:				anglický, nemecký jazyk  	

2. Zahraničná pracovná cesta 
Štát: 						Belgicko 
Mesto:						Brusel
Vykonaná v dňoch: 				28.-29.9. 2011	
Prijímajúca organizácia: 			Európska komisia  
Účel cesty:	1. rokovanie Ad- hoc skupiny expertov EK pre problematiku tzv. dvojitých kariér		
Spôsob financovania: 	Európska komisia

3. Rámcový program pobytu
Streda- 28.9.2011
cca 21.20- plánovaný odlet z Viedne do Bruselu 
pred polnocou-  príchod do Bruselu a presun do hotela 
Štvrtok, 29.9.2011
do cca 9.00- presun na miesto rokovania, registrácia účastníkov a administratívne záležitosti nominácie 
od cca 10.00- privítanie EK, program, organizácia a časový rozvrh práce
od cca. 10.45- Guidelines on Dual Careers- diskusia za okrúhlym stolom k prvému návrhu EK, ako by mohla vyzerať štruktúra a obsah dokumentu
16.00- 1. draft štruktúry a obsahu dokumentu- rozdelenie zodpovednosti nominovaných za tvorbu konkrétnej časti/textu už dohodnutej štruktúry dokumentu
17.00- Závery a ukončenie rokovania
Postupný odchod nominovaných po ukončení neformálnych rokovaní 
po 19.00- odlet z Bruselu do Viedne 
pred 23.00-  príchod do Bratislavy 

4. Všeobecné informácie k problematike
Ad- hoc skupina expertov pre problematiku tzv. dvojitých kariér je fórum, ktoré bolo kreované EK výlučne ňou urobenými nomináciami vybraných, konkrétnych odborníkov pochádzajúcich z najrôznejších členských štátov EÚ z akademickej, vedecko- výskumnej sféry, verejnej správy a športového hnutia atď., nie sú to však zástupcovia členských štátov, ale EK nominovaní experti. 
Cieľom takto EK zostavenej expertnej skupiny je vytvorenie dokumentu, ktorý by mal obsahovať idey a odporúčania, ako spojiť štúdium/prácu s vrcholovým športom a nárokmi, ktoré kladie na mladého človeka a rozvíjať tak jeho talent harmonicky v oboch smeroch. 
Výsledkom práce fóra by mal byť dokument predstavený EK verejnosti na úvod roku 2013 a slúžiaci najmä osobám, ktoré vytvárajú  v jednotlivých členských štátoch národné politiky v tejto oblasti ako tzv. zdroj dobrých príkladov z praxe, odporúčaní a nápadov z iných krajín EÚ. 

5. a 6. Stručné zhrnutie rokovania a Závery a odporúčané návrhy
1. rokovanie Ad- hoc skupiny expertov EK pre problematiku tzv. dvojitých kariér sa zúčastnilo veľmi reprezentatívne zloženie expertov z jednotlivých štátov EÚ. Prítomní boli i významní zástupcovia Európskej komisie zo Sport Unit- p. Michal Krejza resp. p .Bart Ooijen, ktorí viedli rokovanie. Menoslov konkrétnych účastníkov vrátane funkcie a kontaktov je dostupný na sekcii.
Štvrtok, 29.9.2011
Guidelines on Dual Carrer- diskusia za okrúhlym stolom k prvému návrhu EK, ako by mohla vyzerať štruktúra a obsah dokumentu
V úvodných príhovoroch p. Michal Krejzu resp. p .Bart Ooijena bol predostretý program, organizácie a časový rozvrh práce fóra.  Dokument by nemal viac ako 25- 30 strán, mal by byť adresovaný najmä osobám, ktoré vytvárajú  v jednotlivých členských štátoch národné politiky v tejto oblasti ako tzv. zdroj dobrých príkladov z praxe, odporúčaní a nápadov z iných krajín EÚ pre rôzne vekové skupiny (do 14, 14-19, 19-25).  Od cca. 10.45 prebiehalo rokovanie za okrúhlym stolom k prvému návrhu EK, ako by mohla vyzerať štruktúra a obsah dokumentu. Ten je dostupný na sekcií, rovnako ako definitívna  verzia, s ktorou po značných úpravách, ktoré urobili počas obeda p. Michal Krejza resp. p. Bart Ooijen,  nominovaní experti neskoršie poobede súhlasili. Od cca 15.30 prišlo k zadeľovaniu rolí a zodpovednosti za spracovanie konkrétnych častí textu tým- ktorým expertom resp. skupinou, ktorá sa z nich vytvorila.      
	
7. Prehľad prinesenej dokumentácie 
Oficiálne rokovacie materiály sú uložené na sekcii štátnej starostlivosti o šport MŠVVaŠ SR. 

8. Osobitne vyhodnotený očakávaný prínos ZPC
1. rokovanie Ad- hoc skupiny expertov EK pre problematiku tzv. dvojitých umožnilo získať komparatívny rozhľad resp. poznatky pre potreby pripravovanej reformy športu v SR v súvislosti s postavením, fungovaním, financovaním a efektivitou športových tried, škôl či univerzitným športom v zahraničí. Výsledkom rokovaní boli získané informácie, ktoré by mohli byť využité pri tvorbe a novelizácii právnych predpisov v SR - školský zákon, podzákonné predpisy upravujúce činnosť športových gymnázií v SR, no najmä nového strategického dokumentu v oblasti športu vrátane tzv. zákona o športe. 
Výsledkom stretnutia s pánom Ivanom Hromadom zo Stáleho zastúpenia SR pri EÚ boli návrhy implementácie pracovného programu EÚ pre šport pre potreby stanovenia rámca spolupráce medzi SR a Komisiou v oblasti športu na roky 2011 – 2014, možností financovania športu v SR v novom programovacom období 2014-2020 v rámci programu „Education Europe“ (sub-program výlučne pre oblasť športu) a nominácie SR do 6 práve sa tvoriacich expertných skupín EK pre oblasť športu.   
Výsledkom stretnutia so zástupcom z Portugalska Duarte Lopesom, ktorý pôsobí v oblasti vzdelávania v športe v akademickom prostredí, bola dohodnutá spolupráca pri zosúlaďovaní slovenskej resp. portugalskej vnútroštátnej právnej úpravy v oblasti vzdelávania v športe s princípmi regulácie vzdelávania trénerov podľa UEFA Coaching Convention, keďže SR a Portugalsko sú jediné dve krajiny, ktoré majú tento problém z ostatných 53 národných futbalových zväzov v Európe. Bola dohodnutá užšia spolupráca cez výmenu národných právnych textov v angličtine a skontaktovanie národných expertov, ktorí pracujú aktuálne na téme s cieľom hľadania synergií.  

9. Prenos zverejnenia výsledkov ZPC, prenos získaných informácií
Informácie boli postúpené v rámci sekcie štátnej starostlivosti o šport relevantným pracovníkom a zverejnené na webovom sídle MŠVVaŠ SR.

Súhlasím so zverejnením správy na internete. 
Bratislava, 7.10. 2011	

Vypracoval:		Ladislav Križan,  PhD., generálny riaditeľ sekcie štátnej starostlivosti o šport 

Schválil:		Ing. Miroslav Siváček, MBA, vedúci služobného úradu MŠVVaŠ SR 

Prílohy:  Oficiálne rokovacie materiály sú uložené na sekcii štátnej starostlivosti o šport MŠVVaŠ SR